Komission asetus (EY) N:o 1365/2002, annettu 26 päivänä heinäkuuta 2002, asetuksen (EY) N:o 21/2002 muuttamisesta Ranskan merentakaisia departementteja koskevan alustavan hankintataseen vilja-alan osalta



Virallinen lehti nro L 198 , 27/07/2002 s. 0027 - 0028



Komission asetus (EY) N:o 1365/2002, annettu 26 päivänä heinäkuuta 2002, asetuksen (EY) N:o 21/2002 muuttamisesta Ranskan merentakaisia departementteja koskevan alustavan hankintataseen vilja-alan osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjä maataloustuotteita koskevista erityistoimenpiteistä Ranskan merentakaisten departementtien hyväksi, direktiivin 72/462/ETY muuttamisesta ja asetusten (ETY) N:o 525/77 ja (ETY) N:o 3763/91 (Poseidom) kumoamisesta 28 päivänä kesäkuuta 2001 annetun neuvoston asetuksen (EY) N:o 1452/2001(1) ja erityisesti sen 3 artiklan 6 kohdan, sekä katsoo seuraavaa: (1) Syrjäisimpien alueiden alustavien hankintataseiden ja yhteisön tukien vahvistamisesta neuvoston asetusten (EY) N:o 1452/2001, (EY) N:o 1453/2001 ja (EY) N:o 1454/2001 mukaisesti 28 päivänä joulukuuta 2001 annetun komission asetuksen (EY) N:o 21/2002(2), sellaisena kuin se on viimeksi muutettuna asetuksella (EY) N:o 1291/2002(3), liitteessä I olevassa 1 osassa vahvistetaan alustava hankintatase sekä viljan ja viljatuotteiden yhteisön tuki Ranskan merentakaisille departementeille asetuksen (EY) N:o 1452/2001 mukaisesti. (2) Tavallisen vehnän osalta alustavassa hankintataseessa vahvistetaan 40000 tonnin vuotuinen määrä Guadeloupelle ja 2000 tonnin vuotuinen määrä Martiniquelle. Erityisen hankintajärjestelmän tämänhetkisestä täytäntöönpanoasteesta on käynyt ilmi, että Martiniquelle vahvistettu määrä alittaa alueen tarpeet. Toisaalta Guadeloupelle vahvistettu määrä vaikuttaa riittävältä varmistamaan alueelliset tarpeet. (3) Ranskan viranomaiset esittivät sen vuoksi 13 päivänä kesäkuuta 2002 päivätyllä kirjeellä pyynnön siirtää 10000 tonnia Guadeloupen hankintataseesta Martiniquen hankintataseeseen, jotta Martiniquen oikeutetut hankintatarpeet voidaan tyydyttää. (4) On tarpeen muuttaa näille kahdelle saarelle alustavassa hankintataseessa tavallisen vehnän hankinnan osalta vahvistettujen määrien jakoa ja sallia pyydetty siirto. (5) Sen vuoksi asetusta (EY) N:o 21/2002 olisi muutettava. (6) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 21/2002 liitteessä I oleva 1 osa tämän asetuksen liitteellä. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä heinäkuuta 2002. Komission puolesta Franz Fischler Komission jäsen (1) EYVL L 198, 21.7.2001, s. 11. (2) EYVL L 8, 11.1.2002, s. 15. (3) EYVL L 188, 17.7.2002, s. 3. LIITE "1 osa Rehuksi ja ihmisravinnoksi tarkoitetut viljat ja viljatuotteet; öljykasvit valkuaiskasvit ja kuivarehut Alustava hankintatase ja yhteisön tuki yhteisön tuotteiden hankintaan kalenterivuosittain >TAULUKON PAIKKA> Tässä osassa mainitut tuotteet ovat 100-prosenttisesti korvattavissa keskenään saman departementin sisällä."